SÜGAVAL MU SEES on lõpmatu armastuse allikas. Lasen armastusel voolata oma sisemast. See täidab mu keha, mu meele, mu teadvuse, kogu mu olemuse ja kiirgab minust kõikjale ning naaseb mitmekordsena. Mida rohkem armastust annan, seda enam on mul anda, sest allikas on lõppematu. Armastuse andmine MUUDAB MU OLEMISE HEAKS; see on sisemise rõõmu väljendus. Armastan end, seepärast hoolitsen hellalt oma keha eest. Tugevdan seda toitvate roogadega ja jookidega, kannan hoolt selle puhtuse ja katmise eest. Vastukingina kiirgab mu keha tervist ja elujõudu. Armastan end, seepärast muudan oma kodu mugavaks. See rahuldab mu vajadusi ja selles on rõõm elada. Lasen armastusel voolata tubadesse ja kõik, kes neisse sisenevad- ka mina ise - , tunnevad armastust ja saavad sellest tuge. Armastan end, seepärast tunnen rahuldust oma tööst ning saan rakendada oma loovaid võimeid ja kalduvusi, töötades koos inimestega, keda armastan ja kes armastavad mind. Minu sissetulekud on piisavad. Armastan end, seepärast suhtun armastusega kõigisse inimestesse ; tean, et see, mida annan, tuleb mulle mitmekordselt tagasi. Tõmban ligi armastavaid inimesi, sest nad peegeldavad mu enda olemusi. Armastan end, seepärast annan andeks ja unustan möödunud ning - olen vaba. Armastan end, seepärast elan vaid siin ja praegu ning kogen iga hetke meeldivana, teades, et mu tulevik on helge , turvaline ja rõõmus, sest olen Kõiksuse armastatud laps ja Kõiksus hoolitseb mu eest hellalt nüüd ja igavesti. Ja nii jäägu.